b"\n_START_ARTICLE_\nBiofizika\n_START_PARAGRAPH_\nBiofizika (gr. bios 'gyvyb\xc4\x97, gyvenimas' + gr. physike, physis 'gamta') \xe2\x80\x93 tarpdisciplininis mokslas, biologijos problemas tiriantis fizikos bei chemijos metodais. Biofizika tiria biologini\xc5\xb3 proces\xc5\xb3, vykstan\xc4\x8di\xc5\xb3 biologin\xc4\x97se sistemose (molekul\xc4\x97se, l\xc4\x85stel\xc4\x97se, organizmuose, ekosistemose) fizin\xc4\x99 ir chemin\xc4\x99 prigimt\xc4\xaf._NEWLINE_Pirm\xc4\x85 kart\xc4\x85 s\xc4\x85vok\xc4\x85 biofizika pavartojo Karlas Pirsonas 1892\xc2\xa0m, ta\xc4\x8diau kaip mokslas biofizika atsirado XX am\xc5\xbeiuje, tam didel\xc4\x97s \xc4\xaftakos tur\xc4\x97jo informatikos raida. Biofizikai dirba fiziologijos, biochemijos, medicinos ir molekulin\xc4\x97s biologijos srityse.\n_START_SECTION_\nIstorija\n_START_PARAGRAPH_\nLyginant su kitomis biologijos ir fizikos \xc5\xa1akomis biofizika yra palyginti nauja ir tod\xc4\x97l vis dar vystosi. Pirmieji biofizikos tyrimai buvo atlikti 1840\xc2\xa0m. Berlyno fiziolog\xc5\xb3 mokyklos grup\xc4\x97s, tarp j\xc5\xb3 buvo Hermanas Helmholcas, Ernstas Heinrichas V\xc4\x97beris, Carl F.W. Ludwig ir Johannes Peter M\xc3\xbcller. Pirmasis Biofizikos mokslini\xc5\xb3 tyrim\xc5\xb3 institutas buvo \xc4\xafkurtas 1919\xc2\xa0m. Maskvoje, o pirmasis Pasaulio biofizik\xc5\xb3 kongresas \xc4\xafvyko 1939\xc2\xa0m. Niujorke.\n_START_SECTION_\nBiofizika Lietuvoje\n_START_PARAGRAPH_\nBiofizika Lietuvoje atsirado XX a. 6-ojo de\xc5\xa1imtme\xc4\x8dio pabaigoje, Kauno medicinos institute ir Vilniaus universitete."